open-index/open-wikipedia-markdown huggingface dataset:
Diane Audrey Ngako

**Diane Audrey Ngako** (alizaliwa 6 Septemba 1991) ni mfanyabiashara kutoka Kamerun, rais na mwanzilishi wa Omenkart Group.

### Kazi ya Uanahabari 
Wakati wa masomo yake, Diane Audrey Ngako alianza kazi ya uanahabari mwaka 2012 katika kituo cha redio cha Africa Numéro 1, ambako alijikita zaidi kwenye habari za utamaduni. Katika mwaka huo huo, aliteuliwa kuwa mhariri mkuu wa *Roots Magazine*, jarida la kuchapishwa lililolenga utamaduni wa Waafrika na watu wa Karibi, ambalo lilipelekwa katika maeneo ya Île-de-France na pia lilipatikana mtandaoni.

Mnamo mwaka 2014, alizindua mradi wa kidijitali uitwao **Visiter l’Afrique**, jukwaa la ushirikiano lililolenga kukuza utalii barani Afrika. Jukwaa hili lilikusanya jumuiya ya zaidi ya wanachama 400,000 kwa haraka.

Katika mwaka huohuo wa 2014, Ngako alijiunga na timu ya uhariri ya gazeti la Le Monde kama sehemu ya maandalizi ya kuanzishwa kwa *Le Monde Afrique*, chini ya uongozi wa Serge Michel. Alijikita zaidi katika kuripoti mada zinazohusu ujasiriamali, vijana wa Kiafrika, diaspora, na teknolojia mpya.

Mnamo mwaka 2015, alijiunga na kikosi cha kipindi cha habari cha TV5 Monde kama mchambuzi wa masuala mbalimbali. Baada ya kufanya kazi katika vyombo vya habari vya Ufaransa kwa miaka mitano, aliamua kurudi nchini kwake Kamerun.

## Tanbihi
Jamii:Waliozaliwa 1991
Jamii:Wafanyabiashara wa Kamerun
Jamii:WikiMonthly Edit-a-thon Kilimanjaro
Ginette Amara

**Ginette Amara Ali Mazicki** (3 Januari 1962) ni msomi, daktari wa mifugo, na mwanasiasa  wa Afrika ya Kati.

## Maisha ya mapema na elimu 
Amara, anayehusiana na watu wa Banda, alizaliwa mjini Sarh tarehe 3 Januari 1962. Baba yake ni Michel Ali, na mama yake ni Joséphine Attea. Amara anatoka Ouandago, Nana-Grebizi.

## Marejeo 
Jamii:Watu walio hai
Jamii:Waliozaliwa 1962
Jamii:WikiMonthly Edit-a-thon Kilimanjaro
Clarence Yongo

**Clarence Yongo** ni mwandishi wa habari na mtangazaji wa televisheni kutoka nchini Kamerun. Akiwa mwanaharakati wa haki za wanawake, alianzisha kituo cha televisheni kinachoendeshwa na wanawake pekee. Aliongoza kwa mafanikio kampeni ya urais Afrika ya Kati.

### Maisha ya awali 
Clarence Yongo aligundua kipaji chake cha uandishi wa habari kupitia klabu ya uandishi katika Shule ya Sekondari ya Tsinga iliyoko katika mji mkuu wa kisiasa, Yaoundé. Ana shahada ya uzamili katika Sayansi ya Habari na Mawasiliano kutoka Shule ya Juu ya Sayansi na Teknolojia ya Habari na Mawasiliano (ESSTIC).

Alifanya kazi katika Canal 2 International na Sweet FM hadi mwaka 2018, baada ya kutoa huduma kwa uaminifu kwa kipindi cha miaka kumi na sita.

## Marejeo
Jamii:Wanaharakati wa Kamerun
Jamii:WikiMonthly Edit-a-thon Kilimanjaro
Agnès Monnet

**Agnès Monnet** (alizaliwa 1954) ni raia wa Ivory Coast na mwanasiasa wa chama cha Ivorian Popular Front (FPI). Monnet. Ni mke wa Waziri anaejulikana kama Léon Emmanuel Monnet.

## Wasifu
### Uzoefu wa kitaaluma
Agnès Monnet ana shahada ya udaktari katika fasihi ya kisasa na ni profesa msaidizi katika Chuo Kikuu cha Félix Houphouët-Boigny mjini Abidjan.

Aliongoza Wakala wa Ushirikiano wa Kifaransa wa Ivorian (AICF) – ambao sasa ni Tume ya Kitaifa ya Kifaransa – kuanzia 2003 hadi 2011.

### Safari ya kisiasa 
Agnès Monnet ni mmoja wa wanawake wa kwanza kujiunga na FPI.

Aliteuliwa kuwa Katibu wa Taifa wa FPI anayehusika na masuala ya mawasiliano, hususan katika kuandaa matukio ya umma.

Alikuwa meya wa kike wa kwanza wa manispaa ya Agou katika Wilaya ya Lacs kuanzia mwaka 2000 hadi 2013, na alichaguliwa tena mnamo mwaka 2018.

Agnès Monnet alichukua nafasi ya Laurent Akoun kama Katibu Mkuu wa FPI iliyosimamiwa na *Pascal Affi N’Guessan* mnamo Julai 2014.

Alijiuzulu kutoka nafasi yake ya Katibu Mkuu na msemaji wa FPI chini ya Pascal Affi N’Guessan mnamo Machi 2019.

## Marejeo
Jamii:waliozaliwa 1954
Jennifer Saraiva Yanzere

**Vincente Maria Lionelle Jennifer Saraiva - Yanzere,** pia anafahamika kama Jennifer Doraz, ni mwanasiasa wa Afrika ya kati aliyehudumu kama Waziri wa sanaa, tamaduni na utalii mnamo mwaka 2021 hadi 2024.

## Maisha ya Awali na Kazi 
Yanzere alizaliwa mnamo mwaka 1979 na Baba mwenye asili ya Kireno na Mama mwenye asili ya kiafrika kutoka Ouango. Alifanya kazi kama wakala wa mauzo katika MagForce kwa ajili ya eneo la Afrika ya Kati. Aliunda shirika la kitamaduni lililokusudia kukuza tamaduni za Bantu, Reine Bantou. Mnamo mwaka 2015, alipanga gala ya kwanza ya Reine Bantou. Alipanga gala ya pili ya shirika hilo, Gala ya Heshima ya kifalme ya Afrika, mnamo mwaka 2018 na tukio hilo lilichagua Malkia wa Bantu.
## Marejeo 
Jamii:WikiMonthly Edit-a-thon Kilimanjaro
Dsamou Micheline

**Dsamou Micheline** (alizaliwa mnamo Juni 1 1947) ni raia wa Kamerun ni Mfamasia na Mwanasiasa pia. Amehudumu kama seneta katika bunge la Cameroon tangu Machi 2018.

## Wasifu
Dsamou pia ni mjasiriamali. Baada ya kumaliza masomo yake, aliamua kurejea Kameruni ili kuchangia maendeleo ya nchi wakati wa ukuaji wa uchumi.

## Kazi 
Dsamou pia ni mjasiriamali. Baada ya kumaliza masomo yake, aliamua kurudi Kameruni ili kuchangia maendeleo ya nchi hiyo wakati wa kipindi cha ukuaji wa uchumi.

Baada ya kurudi, alimiliki duka la dawa la Guely kutoka kwa mhamiaji Mfaransa. Alipofikia umri wa miaka 28, alianzisha Pharmacie du Soleil mjini Yaoundé mwaka 1975. Mnamo 1986, alianzisha Pharmacam, kampuni ya usambazaji wa dawa, na mwanzoni mwa miaka ya 1990, alijikita katika usafirishaji na usimamizi wa mizigo kwa kuanzisha Line Transit.

Ana nafasi za uongozi katika kampuni zingine kadhaa.

## Wasifu wa Kisiasa
Mnamo Septemba 2011, Dsamou alichaguliwa kama mjumbe mbadala wa kamati kuu ya (Cameroon People's Democratic Movement). 
Pia mwaka 2018, alichaguliwa kama seneta. Pia alichaguliwa tena kama seneta mnamo Machi 2023.

## Marejeo
Jamii: Watu wa Kamerun
Jamii:WikiMonthly Edit-a-thon Kilimanjaro
Tuti Faal

**Tuti Faal**  (1953  Kembujeh), alikuwa mke wa raisi wa zamani Afrika Magharibi, Gambia. Faal alikuwa mke wa kwanza wa raisi Yahya Jammeh, akihudumu kama mke tangu mwaka 1994 hadi ndoa ilipovunjika mwaka 1998.

## Wasifu 
Familia ya Tuti Faal ilitoka Mauritania. Faal alifanya kazi katika kampuni ya mawasiliano ya Gambia, Kampuni ya Mawasiliano ya Gambia (GAMTEL). Hii ilikuwa ndoa ya kwanza ya Jammeh.

Mnamo mwaka 1995, Tuti Faal alihutubia Umoja wa Mataifa katika Mkutano wa Dunia wa Wanawake uliofanyika Beijing kuhusu hali ya wanawake nchini Gambia. Mwezi Oktoba 1997, alisafiri kwenda Marekani pamoja na mumewe katika ziara rasmi ya kiserikali.

Kwa kuwa hakuwa amezaa watoto wakati wa ndoa yao, Rais Jammeh alisemekana kumpeleka Saudi Arabia mwaka 1997 kwa uchunguzi wa kitabibu wa uzazi. Mnamo Desemba 1997, Jammeh alimuoa Zeinab Jammeh na kumtaliki Tuti Faal wakati bado yupo nje ya nchi kwa matibabu. Baada ya talaka, Tuti Faal aliacha Ikulu ya Rais na kuhamia katika kijiji chake cha asili cha Kembujeh.

Baadaye alikaa kwa miaka miwili nchini Mauritania kabla ya kurejea Gambia mapema mwaka 2006. Vyombo vya habari vya Gambia viliripoti kwamba Jammeh alimjengea nyumba na alikuwa akimtembelea mara kwa mara. Pia kulikuwepo uvumi kwamba alifunga ndoa mpya na Jammeh.

Mwaka 2015, aliomba hifadhi ya kisiasa nchini Marekani na kuhamia Seattle, Washington.

## Tanbihi
Jamii:Waliozaliwa 1953
Jamii:WikiMonthly Edit-a-thon Kilimanjaro
Jamii:Watu walio hai
Yabre Juliette Kongo

thumb
**Yabre Juliette Kongo** (amezaliwa 24 Mei 1966 huko Ziniaré, Burkina Faso) ni mwanasiasa. Anatoka katika familia ya kifalme ya Moogho Naaba. Alihudumu kama mjumbe wa Bunge la Kitaifa na alikuwa mshauri wa zamani wa Rais wa Burkina Faso. Zaidi ya hayo, anajulikana kama mwanzilishi wa jumba la makumbusho la wanawake la Kolgondiésé.

## Marejeo
Jamii:wanasiasa wa Burkina Faso
Madeleine Tchuente

thumb|337x337px|Madeleine Tchuente
**Madeleine Tchuente** ni mwanasiasa mkameruni, anayehudumu kama waziri wa Utafiti wa kisayansi na Ubunifu.

## Wasifu 
### Maisha ya awali, elimu, na taaluma 
Asili yake ni kutoka Mkoa wa Magharibi wa Cameroon, hasa katika idara ya Koung-ghi katika wilaya ya Bayangam, Tchuente alimaliza elimu yake ya sekondari katika Nkongsamba na kupata baccalaureate ya kisayansi. Baadaye alisoma chuo kikuu na kupata shahada ya sayansi ya madawa ya kulevya (pharmacy) kutoka Chuo Kikuu cha Strasbourg.

## Wasifu 
Tchuente akiwa na asili kutokea Mangharibi mwa Kamerun, Tchuente alihitimu elimu ya sekondari huko  Nkongsamba . Alipata shahada kutoka Chuo Kikuu cha Strasbourg.

## Marejeo 
Jamii:WikiMonthly Edit-a-thon Kilimanjaro
Annie Payep

**Annie Payep** (alizaliwa tarehe 28 Oktoba, 1984) ni mwandishi wa habari kutoka Kamerun, mtayarishaji wa televisheni, na mjasiriamali. Alifanya kazi kama mtangazaji wa televisheni katika kituo cha **pan-Afrika** *VoxAfrica* kuanzia mwaka 2009 hadi 2019 na aliteuliwa kuwa Naibu Mkurugenzi Mkuu anayehusika na ofisi ya Douala mnamo mwaka 2015. Mnamo mwaka 2020, alianzisha kituo cha televisheni cha mtandaoni alichokipa jina la Télé Asu.

## Wasifu
### Elimu
Annie Payep-Nlepe alizaliwa tarehe 28 Oktoba 1984, huko Douala. Alisoma katika chuo cha *Institut Siantou* huko Yaoundé, ambapo alipata Cheti cha shahada ya Juu (BTS) katika Uandishi wa Habari mnamo mwaka  2005. Pia anashikilia Shahada ya Sayansi na Teknolojia ya Habari na Mawasiliano (DSSTIC) yenye utaalamu katika uandishi wa habari kutoka katika ''Ecole Supérieure des Sciences et Techniques de l'Information et de la Communication* huko **Yaoundé.**

## Tuzo na Heshima 
* **2015**: Ubunifu Maalum katika Televisheni katika tuzo za *Médiations Press Trophies*.

* **2016**: Tuzo ya Umahiri kwa Wanawake katika Kidijitali kutoka CEFEPROD na UN Women. Tuzo hii inatambua wasichana na wanawake waliowekeza katika nyanja za teknolojia (hasa TEHAMA), ambao kupitia vitendo na mafanikio yao, wanavunja dhana potofu zinazoiandama jamii ya Kameruni.

* **2020**: Aliorodheshwa miongoni mwa Wanawake 200 Wenye Ushawishi Mkubwa Zaidi Barani Afrika kwenye Twitter na *Smart Data Power''.

* **2021**: Aliorodheshwa miongoni mwa Wanawake 40 Wanaotia Hamasa katika Sekta ya Mawasiliano na Habari za Vyombo vya Habari Afrika ya Kifaransa na Diaspora na Naola Media.

## Marejeo
Jamii:Waliozaliwa 1984
Jamii:Watu wa Kamerun
Jamii:Watu walio hai
Jamii:WikiMonthly Edit-a-thon Kilimanjaro
Sabino wa Bigorre

**Sabino wa Bigorre** (pia: **Sabì, Savin, Sabinus**; labda Barcelona, Katalunya - Bigorre, leo nchini Ufaransa) alikuwa mkaapweke chini ya milima ya Pirenei akiupatia sifa umonaki na Ukristo kwenye Akwitania.

Tangu kale ameheshimiwa na Wakatoliki na Waorthodoksi kama mtakatifu. 

Sikukuu yake ni tarehe 9 Oktoba.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Jamii:wakaapweke
Jamii:Watakatifu wa Hispania
Jamii:Watakatifu wa Ufaransa
Donino wa Città di Castello

**Donino wa Città di Castello** (karne ya 6 - Città di Castello, Umbria, 9 Oktoba 610) alikuwa mkaapweke baada ya kumsaidia askofu Florido kujenga upya mji huo .

Utakatifu wake umeheshimika tangu kale. 

Sikukuu yake inaadhimishwa tarehe aliyoaga dunia.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Jamii:Waliozaliwa karne ya 6
Jamii:Waliofariki 610
Jamii:wakaapweke
Jamii:Watakatifu wa Italia
Evelyne Owona Essomba

**Evelyne Owona Essomba** ni mwandishi wa habari wa kutoka Kamerun. Alihitimu katika Shule ya Juu ya Mawasiliano ya Misa na alifanya kazi katika gazeti la Mutations kabla ya kujiunga na Televisheni ya Kitaifa ya CRTV, ambapo alifanya kazi kwa miaka 22.

## Maisha ya awali na elimu 
Evelyne Owona Essomba alizaliwa Januari 24, 1977, katika hospitali ya uzazi iliyoko Yaoundé. Baba yake anatoka Bafia na mama yake anatoka Lékié, hasa Sa'a. Alilelewa katika familia ya kawaida, akiwa mtoto wa tatu na binti wa kwanza kati ya watoto saba.

Alisoma shule ya msingi *École publique groupe 2* iliyoko Dschang kabla ya kuhamia Yaoundé, ambapo alimaliza elimu yake ya msingi katika *École publique du Camp Yeyap*. Baada ya hapo, aliendelea na elimu ya sekondari *Lycée Général Leclerc*.

Baada ya kumaliza shule ya sekondari, Evelyne aliingizwa katika programu ya Bilingual Letters katika Chuo Kikuu cha Yaoundé I. Mwaka 1995, akiwa katika mwaka wake wa pili wa chuo, alijiandikisha kwenye mtihani wa kuingia katika shule ya *Advanced School of Mass Communication* (ESSTIC). Alipita mtihani huo kwa mafanikio, na hivyo kuwa mmoja wa wanafunzi wa darasa la 26 la waandishi wa habari wa shule hiyo (1995–1998).

## Marejeo 
Jamii:WikiMonthly Edit-a-thon Kilimanjaro
Jamii:Waliozaliwa 1977
Jamii:wanawake wa Kamerun
Mabradha wa Shule za Kikristo

rasmi wa Yohane Baptista de La Salle, ilivyochorwa na Pierre Leger.]]
 yake katika kanisa la Jean-Baptiste de La Salle, Paris.]]
 yake katika makao makuu ya shirika mjini Roma, Italia.]]
**Mabradha wa Shule za Kikristo** (kwa Kilatini: *Institutum fratrum scholarum christianarum*; kwa Kifaransa: *Frères des écoles chrétiennes*; kifupi: **F.S.C.**) ni shirika lililoanzishwa kwa tabu nyingi na padri Yohane Baptista de La Salle (1651-1719) kwa ajili ya malezi ya kiutu na ya Kikristo ya vijana, hasa fukara, huko Reims (Ufaransa) mwaka 1680.

De La Salle aliingia kazi ya malezi taratibu, bila ya kukusudia, kadiri ya matukio na watu aliokutana nao.

Juhudi zake za kuanzisha shirika la mabradha tu kwa ajili ya kuendesha shule zilipata upinzani mkubwa kwa sababu ulikuwa mpango mpya.

Pia mbinu zake zilikuwa hazijazoeleka, kama vile kutumia lugha ya kawaida na kutodai ada yoyote.

Hata hivyo alifaulu kuanzisha mtandao wa shule nchini Ufaransa.

Mnamo Desemba 2023 watawa wa shirika hilo walikuwa 2,883 katika nchi 78, wakiongoza vituo vya elimu 1,154 vyenye wanafunzi 1,160,328. 

## Waliotangazwa watakatifu
* Yohane Baptista de La Salle
* Aniseto Adolfo
* Augusto Andrea
* Benildo Romancon
* Benito wa Yesu
* Benjamini Juliani
* Juliani Alfredo
* Marchano Yosefu
* Mikaeli Febres
* Musiani Maria
* Sirili Bertràn
* Solomoni Leclercq
* Viktoriano Pio
* Yakobo Hilari Barbal

## Tanbihi 
## Marejeo 
* ''Annuario pontificio per l'anno 2007*, Libreria editrice vaticana, Città del Vaticano 2007. ISBN 978-88-209-7908-9.
* *Bibliotheca Sanctorum* (12 voll.), Istituto Giovanni XXIII nella Pontificia Università Lateranense, Roma 1961-1969.
* Mario Escobar (cur.), *Ordini e congregazioni religiose* (2 voll.), SEI, Torino 1951-1953.
* Guerrino Pelliccia e Giancarlo Rocca (curr.), *Dizionario degli istituti di perfezione* (10 voll.),  Edizioni paoline, Milano 1974-2003.
* Giancarlo Rocca (cur.), *La sostanza dell'effimero. Gli abiti degli ordini religiosi in Occidente*, Edizioni paoline, Roma 2000.
*Maurice Hermans, *La Casa Generalizia dei Fratelli delle Scuole Cristiane: 50 anni di storia, 1987.* 
*Georges Rigault, *History of the Institute*: *The institute in Europe and in mission countries,'' Paris, Librairie Plon, 1951.

## Viungo vya nje
* http://www.lasalle.org Tovuti rasmi

Jamii:mashirika ya kitawa
Guntero

la kaburini la Gunther, (sasa huko Prague).]]
**Guntero** (kwa Kicheki Vintíř, kwa Kihungaria Günter, kwa Kijerumani Günther; Bavaria, leo nchini Ujerumani 955 hivi – Prášily, leo nchini Ucheki, 1045) alikuwa mkaapweke msituni baada ya kuachana na anasa za dunia alizozifuata hadi umri wa miaka 50 , na kujiunga kwanza na monasteri kama bradha. 

Alihusika pia na uinjilishaji wa Hungaria .

Tangu kale anaheshimiwa kama mtakatifu. 

Sikukuu yake ni tarehe 9 Oktoba.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Jamii:Waliozaliwa 955
Jamii:Waliofariki 1045
Jamii:wakaapweke
Jamii:Wamisionari
Jamii:wamonaki
Jamii:Watakatifu wa Ujerumani
Jamii:Watakatifu wa Ucheki
Bernardo wa Rodez

**Bernardo wa Rodez** (Rodez, Akwitania, leo nchini Ufaransa, 940 hivi - Montsalvy, 1110) alikuwa abati wa Wakanoni Waregulari wa monasteri ya Montsalvy kwa zaidi ya miaka 30 baada ya mwalimu wake Gosbati .

Tangu kale anaheshimiwa na Wakatoliki kama mtakatifu.

Sikukuu yake huadhimishwa tarehe 9 Oktoba.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Jamii:Waliozaliwa 940

Jamii:mapadri
Amah Marie Tehoua

**Amah Marie Tehoua** (alizaliwa Bongouanou, 12 Machi 1950) ni mwanasiasa wa Ivory Coast aliyetumika kama waziri wa viwanda na kukuza sekta binafsi ndani ya serikali ya Charles Konan Banny I, II, and Soro I kuanzia 28 Desemba 2005 hadi 12 Februari 2010.

## Marejeo 
Jamii:wanasiasa wa Cote d'Ivoire
Jamii:WikiMonthly Edit-a-thon Kilimanjaro
Chuo Kikuu cha Kimataifa cha Usimamizi

**Chuo Kikuu cha Kimataifa cha Usimamizi** (**IUM**) ni chuo kikuu cha binafsi kinachotambulika na serikali kilichopo Windhoek, Namibia. Kina kampasi katika Swakopmund, Walvis Bay, Ongwediva na Nkurenkuru.

## Historia 
Chuo kikuu kilianzishwa na David Namwandi mnamo 1994 na kilianza na profesa mmoja na mwanafunzi mmoja katika Windhoek North. Namwandi pia alihudumu kama makamu mkuu wa IUM kutoka 2001 hadi alipoteuliwa kuwa Naibu Waziri wa Elimu mnamo 2010. Nafasi ya makamu mkuu wa IUM ilichukuliwa na mke wa Namwandi, Virginia.

Mnamo 2002, IUM ilipewa hadhi ya chuo kikuu. Ilifungua kampasi nyingine katika mtaa wa Dorado Park wa Windhoek mnamo Aprili 2011. Rais Hifikepunye Pohamba aliipongeza upanuzi wa chuo kikuu hicho na akatoa wito wa ushirikiano zaidi kati ya sekta ya umma na binafsi katika elimu ya juu.

## Tanbihi
Jamii:vyuo vikuu vya Namibia
Jamii:Windhoek
Taasisi ya Madini na Teknolojia ya Namibia

**Taasi ya Namibia ya Madini na Teknolojia** (**NIMT**) ni taasisi ya mafunzo ya kitaalamu ya ufundi iliyopo Arandis, Namibia, iliyoanzishwa mnamo 1991. Ilikuwa na wanafunzi 4,000 na wafanyakazi 270 mnamo 2017, Eckhart Mueller alikuwa mkurugenzi mtendaji wake hadi alipouawa pamoja na naibu wake mnamo 15 Aprili 2019. NIMT inatoa kozi katika madini, utengenezaji na uhandisi. 

Mnamo 2007, De Beers ilitoa N$2.1 milioni kufungua kampasi ya pili kaskazini na mnamo Novemba mwaka huo kampasi ilifunguliwa Tsumeb. NIMT pia inaendesha kampasi katika Keetmanshoop kusini mwa Namibia.

NIMT hutoa kati ya wahitimu 300 na 500 kwa mwaka ambao huajiriwa na sekta ya madini ya Namibia.

## Tanbihi
Jamii:vyuo vikuu vya Namibia
Tim Roth

thumb|Tim Roth katiaka Tamasha la Filamu la Cannes mnamo 2021.
**Timothy Simon Roth** (amezaliwa 14 Mei 1961, Dulwich, London) ni mwigizaji na mtayarishaji wa filamu kutoka nchini Uingereza. Moja ya kazi zake maarufu ni kama Mr. Orange katika filamu ya Quentin Tarantino "Reservoir Dogs" (1992). Tim Roth pia aliigiza kama Pumpkin katika filamu nyingine maarufu ya Quentin Tarantino, "Pulp Fiction" (1994). Katika filamu ya "Rob Roy" (1995), alionyesha kipaji chake kwa kuigiza kama Archibald Cunningham, na kupokea uteuzi wa Tuzo za Academy kwa mwigizaji bora msaidizi. Alionyesha uwezo wake wa kuigiza tena katika filamu ya "The Legend of 1900" (1998) kama The Pianist. Katika filamu ya "Planet of the Apes" (2001), aliigiza kama General Thade.

Tim Roth pia ameonekana katika filamu kama "The Incredible Hulk" (2008) ambapo aliigiza kama Emil Blonsky, anayejulikana pia kama Abomination. Katika filamu ya "Funny Games" (2007), aliigiza kama George. Katika filamu ya "The Hateful Eight" (2015) ya Quentin Tarantino, alionyesha kipaji chake kwa kuigiza kama Oswaldo Mobray. Filamu nyingine ambazo Tim Roth ameigiza ni pamoja na "Rosencrantz & Guildenstern Are Dead" (1990), "Youth Without Youth" (2007), na "Broken" (2012).
## Viungo vya nje
* 
* 
* 
* 
* 
* Tim Roth at www.lietome.com
* The Officially Unofficial Tim Roth Web Page 
* Audio Interview w/ Rafferty/Mills Connection Podcast (2009)

Jamii:Waigizaji filamu wa Uingereza
Dulwich

thumb|Hospitali ya Umma ya Dulwich.
**Dulwich** ni mji uliopo kusini mwa London, Uingereza. Ni eneo lenye historia ndefu na linajulikana kwa mandhari yake ya kijani kibichi, shule maarufu, na usanifu wa kuvutia.

Dulwich ilianza kama kijiji cha kilimo na kwa karne nyingi imeendelea kubakia na sifa zake za kijiji licha ya ukuaji wa jiji la London. Moja ya alama muhimu za Dulwich ni Dulwich College, shule ya kibinafsi iliyoanzishwa mwaka 1619 na Edward Alleyn, mwigizaji na mwongozaji wa tamthilia. Shule hii imeendelea kuwa na umaarufu mkubwa na ina wanafunzi wengi kutoka maeneo mbalimbali ya London na zaidi.

Mbali na Dulwich College, eneo hili pia linajulikana kwa Dulwich Picture Gallery. Jumba la sanaa lililofunguliwa mwaka 1817. Jumba hili lina mkusanyiko mkubwa wa sanaa ya Ulaya, ikiwa ni pamoja na kazi za Rembrandt, Rubens, na Gainsborough. Ni moja ya majumba ya sanaa ya zamani zaidi ulimwenguni ambayo yanaonesha sanaa kwa umma.

Dulwich pia ina maeneo mengi ya kijani kibichi kama Dulwich Park. Mbuga kubwa ambayo inatoa fursa kwa michezo mbalimbali, matembezi, na shughuli za nje. Hii inafanya Dulwich kuwa mahali pazuri pa kuishi kwa watu wanaopenda mazingira tulivu na safi.

Kwa mujibu wa sensa ya mwaka 2021, idadi ya watu katika mji wa Dulwich inakadiriwa kuwa takriban 30,000. Eneo hili limehifadhi urithi wake wa kihistoria huku likiwa na huduma zote za kisasa, ikiwa ni pamoja na maduka, mikahawa, na usafiri bora wa umma unaounganisha Dulwich na sehemu nyingine za London. 
## Jisomee
* Boast, Mary (London Borough of Southwark, 1975) *The Story of Dulwich*
* Darby, William (1966) *Dulwich Discovered*
* Darby, William (Darby; Cory, Adams & Mackay, 1967) *Dulwich: A Place in History*
* Darby, Patrick (Dulwich Society) *Belair: A History of the House and its Estate*
* Darby, Patrick (Dulwich Society) *The Houses in-between: A History of the Houses on the North Side of Dulwich Common, between College Road and Gallery Road*
* Dyos, H. J. (Univ of Leicester, 1962) *Victorian Suburb*
* Galer, Allan Maxley (Truslove and Shipley, 1905) *Norwood & Dulwich*
* Green, Brian (Dulwich Society, 1995) *Dulwich, the Home Front, 1939–1945*
* Green, Brian (Quotes Ltd, 1988) *Victorian & Edwardian Dulwich *
* Green, Brian (2002) *Dulwich: A History *
* Hall, Edwin T. (Bickers & Son, 1917) *Dulwich History and Romance AD 967–1916*
* Powell, Kenneth (Merrell Publishers Ltd, 2004) *City Reborn: Architecture and Regeneration in London, from Bankside to Dulwich*
* Tames, Richard (Historical Publications Ltd, 1997) *Dulwich & Camberwell Past: With Peckham*
## Viungo vya nje
*Dulwich Park Friends photos
*Dulwich community website including history
*Images of old Dulwich
*Dulwich Picture Gallery
*History of Peckham & Dulwich
*Dulwich Village C of E Infants' School (DVIS)
*Dulwich Decorative & Fine Arts Society 
*North Dulwich Tennis Club

Jamii:Miji ya Uingereza
Ben Abbey

**Benjamin Charles Abbey** (Alizaliwa tarehe 13 mwezi wa 5 mwaka 1978) ni  mwanakandanda wa zamani kutokea Uingereza. Alikuwa na safari nzuri kwenye maisha ya kandanda na ligi kwa ujumla akiwa na Oxford United, Southend  United na  Macclesfield Town. Abbey  tangu wakati huo amekuwa na taaluma ya Usimamizi wa Fedha na Michezo yenye mafanikio.

Mwezi wa 9 mwaka 1999 Abbey alijiunga na Oxford United ya Daraja la pili kwa Ada ya paundi  30,000 akitokea Crawley Town.

## Marejeo 
Jamii:Uingereza
Jamii:Michezo
Jamii:Wanamichezo
Michael Madsen

thumb|Michael Madsen huko Cannes mwaka 2018.
**Michael Madsen** (25 Septemba 1957 – 3 Julai 2025) alikuwa mwigizaji wa filamu kutoka nchini Marekani. Anajulikana kwa michango yake katika filamu na vipindi vya televisheni. Kazi zake nyingi maarufu ni pamoja na ushirikiano wake na Quentin Tarantino.

Baadhi ya filamu zake maarufu ni pamoja na Reservoir Dogs (1992) ambapo Michael Madsen alicheza kama Mr. Blonde. Akiwa kama mmoja wa majambazi katika filamu ya kwanza ya Quentin Tarantino. Katika Thelma & Louise (1991), aliigiza kama Jimmy, mpenzi wa Thelma aliyejaribu kumsaidia baada ya matatizo yake. Katika Donnie Brasco (1997), Madsen alicheza kama Sonny Black, mwanachama wa Mafia. Madsen pia alijulikana kama Budd katika filamu Kill Bill: Vol. 1 (2003) na Kill Bill: Vol. 2 (2004), akiwa mmoja wa wauaji wa Deadly Viper Assassination Squad.

Katika Wyatt Earp (1994), Madsen aliigiza kama Virgil Earp, kaka wa Wyatt Earp. Katika Species (1995), aliigiza kama Preston Lennox, mpelelezi anayechunguza kiumbe cha kigeni. Katika Sin City (2005), alicheza kama Bob, afisa wa polisi. Katika Hell Ride (2008), alicheza kama The Gent. Katika The Hateful Eight (2015), Madsen alicheza kama Joe Gage, mmoja wa wahusika wakuu katika filamu nyingine ya Quentin Tarantino.

## Baadhi ya filamu zake
## Viungo vya nje
* 
* *Guardian* Interview
* Michael Madsen interview, 2002

Jamii:Waigizaji filamu wa Marekani
Uhamisho mkuu wa Ulaya

ya uhamisho.]]
**Uhamisho mkuu wa Ulaya** ni kipindi cha historia ya bara hilo kuanzia mwaka 300 hivi hadi 600 hivi BK. 

Katikati yake, Dola la Roma Magharibi lilikoma (476) na falme mbalimbali, hasa za Kijerumaniki, zilikuja kutawala maeneo yake, pengine hata kwa msaada wa Dola la Roma Mashariki lililoendelea hadi mwaka 1453.

Wakazi wa Dola la Roma lote walikuwa milioni 40 hivi, kati yao wahamiaji wengi labda 750,000. Lakini hayo makundi ya watu 10,000 au 20,000 kila moja yalivamia dola hilo na kulisambaratisha .

Matokeo yake yalikuwa mengi, makubwa, na ya kudumu.

## Tanbihi 
## Marejeo 
* 
* 
* Börm, Henning (2013), *Westrom. Von Honorius bis Justinian*, Kohlhammer Verlag, 
* 
* 
* 
* Friedrich, Matthias and Harland, James M., eds. (2020): Interrogating the "Germanic": A Category and its Use in Late Antiquity and the Early Middle Ages. De Gruyter. .
* 
* 
* 
* 
* 
* 
* 
* 
* Kleineberg, A.; Marx, Chr.; Knobloch, E.; Lelgemann, D.: Germania und die Insel Thule. Die Entschlüsselung von Ptolemaios' "Atlas der Oikumene". WBG 2010. .
* 
* 
* 
* 
* 
* 

## Viungo vya nje 
Jamii:Historia ya Ulaya
Jamii:Dola la Roma
Chuo Kikuu cha Sayansi na Teknolojia cha Namibia

**Chuo Kikuu cha Sayansi na Teknolojia cha Namibia** (kifupi: **NUST**, hapo awali kilijulikana kama **Polytechnic ya Namibia**) ni chuo kikuu cha umma kilichopo katika jiji la Windhoek, Namibia. NUST kiliongozwa na makamu mkuu wa waanzilishi Tjama Tjivikua hadi Machi 2019. Baada ya uteuzi wa wa kaimu wawili, Erold Naomab aliteuliwa kuwa makamu mkuu mnamo Januari 2021. Nafasi ya heshima ya chancellor wa chuo kikuu inashikiliwa na Peter Katjavivi.

## Historia 
Ilitokana na *Academy for Tertiary Education*, iliyoanzishwa mnamo 1980, ambayo ilikuwa taasisi ya kwanza ya elimu ya juu katika Jamhuri ya Namibia. Sheria ya 9 ya 1985 ya utawala wa Afrika Kusini ilifafanua sehemu tatu kwa ajili ya chuo hiki, sehemu ya chuo kikuu, Chuo cha Mafunzo ya Nje ya Shule (COST) kwa ajili ya programu za mafunzo ya ufundi na Technikon Namibia kwa programu za kiufundi zinazohusiana na sayansi na teknolojia. Wakati Chuo Kikuu cha Namibia (UNAM) kilipoanzishwa mnamo 1992, chuo hicho kilipoteza sehemu yake ya chuo kikuu. Sehemu zilizobaki, COST na Technikon, ziliunganishwa ili kuunda Polytechnic ya Namibia kwa mujibu wa Sheria ya Bunge 33 / 1994. Baraza la waanzilishi na mkuu Tjama Tjivikua waliteuliwa mnamo Julai 1995. Mnamo 2015, Polytechnic ilibadilishwa jina na kuwa Chuo Kikuu cha Sayansi na Teknolojia cha Namibia (NUST), tena kwa mujibu wa Sheria ya Bunge, kwani Sheria ya 1994 iliamuru jina "Polytechnic of Namibia".

## Tanbihi
Jamii:vyuo vikuu vya Namibia
Jamii:Windhoek
Jamii:AWC GWEI
Nelson Abbey

**Nelson Ighodaro Abbey** (alizaliwa 28 Agosti 2003) ni mwanakandanda wa kulipwa raia wa Uingereza anayecheza nafasi ya beki wa kati kwenye ligi kuu nchini Ugiriki katika klabu ya Olympiacos.

## Maisha kwenye Klabu 
### Reading 
Tarehe 15 mwezi wa 9 mwaka 2020 Abbey alianza majukumu yake alikitoke benchi kwenye kombe la EFL dhidi ya Luton Town , timu yake ikishinda 1-0. Alisaini mkataba wake wa kwanza kama mchezaji wa kulipwa tarehe 15 mwezi wa 12 mwaka 2020  mpaka msimu wa mwaka 2022.

### Olympiacos 
Mnamo tarehe 24 mwezi 1 mwaka 2024, Abbey aliondoka Reading na kujiunga na Olympiacos ya nchini Ugiriki kwa ada ambayo haijatajwa.

## Majukumu kwenye timu ya Taifa 
Abbey alizaliwa Uholanzi mwenye asili ya Nigeria. Aliitwa kwenye kikosi cha vijana  chini ya miaka 17 cha Uingereza mwezi  2 mwaka 2020. Alicheza michezo mitatu alikwa na kikosi icho. 

Tarehe 6 mwezi wa 10 mwaka 2023 , kwa mara ya kwanza Abbey aliitwa kwenye timu ya vijana ya Uingereza chini ya umri wa miaka 20 ili kuziba nafasi  ya Reuell alters.

## Marejeo 
Jamii:waliozaliwa 2003
Jamii:wachezaji mpira wa Uingereza
Uma Thurman

thumb|Uma Thurman 2014.
**Uma Thurman** (amezaliwa 29 Aprili, 1970 mjini Boston, Massachusetts ) ni mwigizaji maarufu na mchoraji kutoka nchini Marekani. Amejipatia umaarufu kwa kuigiza katika filamu za aina mbalimbali, lakini hasa katika filamu za Quentin Tarantino. Thurman alilelewa katika familia ya sanaa; mama yake, Nena von Schlebrügge, alikuwa mwanamitindo na baba yake, Robert Thurman, ni mwanafalsafa.

Thurman alijulikana sana kwa kazi yake katika filamu kama Pulp Fiction (1994) na zaidi katika Kill Bill (2003 na 2004). Katika Pulp Fiction, alicheza kama Mia Wallace. Katika Kill Bill, Thurman alicheza kama Beatrix Kiddo, mwanamama anayelipiza kisasi cha mumewe. 

Thurman pia ameigiza katika filamu kama The Truth About Cats & Dogs (1996), ambapo alicheza kama Abby. Katika Gattaca (1997), alicheza kama Irene Cassini, ambaye anajiunga na mhusika mkuu aliyejaribu kupigania mfumo kandamizi katika jamii. Baadaye alionekana katika "The Avengers" (1998) na Paycheck (2003).
## Jisomee
* Bina, Roxanna. "Interview with Uma Thurman." *Independent Film Quarterly*. December 8, 2003. Retrieved January 5, 2006.
* Biography *Uma Thurman biography*. Retrieved January 5, 2006.
* Brett, Anwar. "Uma Thurman interview– *Kill Bill Vol.2*". April 2004. Retrieved January 5, 2006.
* Chavel, Sean. "Uma Thurman interview." *UGO*. October 2003. Retrieved January 6, 2006.
* Felperin, Leslie. Uma Thurman: Pulp friction", *The Independent*, April 16, 2004.
* Fischer, Paul. "For Ms. Thurman, Life is More than Just a Paycheck." *Film Monthly*. September 22, 2003. Retrieved January 5, 2006.
* Russell, Jamie. "Uma Thurman interview– *Kill Bill Vol.1*. October 2003. Retrieved January 5, 2006.
* Sutherland, Bryon, Ellis, Lucy. *Uma Thurman, the Biography*. Aurum Press, 2004.
## Viungo vya nje
* 
* 
* Uma Thurman at Models.com
* 
* *First 30 Years of Tibet House* video
* Tibet House US Channel
*Uma Thurman at the Internet Broadway Database

Jamii:Waigizaji filamu wa Marekani
Anne-Marie Ngouyombo

**Anne-Marie Ngouyombo** (alizaliwa kama Anne-Marie Wessanou; Dekoa, 22 Februari 1955) ni mwanasiasa wa Jamhuri ya Afrika ya Kati ambaye aliwahi kuwa meya wa Bangui mwaka 1995 na waziri katika nyadhifa mbili tofauti.

## Maisha ya awali 
Ngouyombo alizaliwa mjini Dekoa tarehe 22 Februari 1955, akiwa na jina la kuzaliwa Anne-Marie Wessanou. Alisomea sheria na baadaye akafanya kazi kama mwalimu wa shule ya msingi kabla ya kuwa afisa mwandamizi.

## Maisha binafsi 
Ngouyombo ni mwanajamii wa Mandja. Pia ni mwanachama wa Kanisa la Kiinjili na aliwahi kuwa rais wa Umoja wa Dada na Kanisa la Kiinjili (USEE).

## Marejeo 
Jamii:wanasiasa wa Jamhuri ya Afrika ya Kati
Jamii:Watu walio hai
Jamii:Waliozaliwa 1955
Jamii:WikiMonthly Edit-a-thon Kilimanjaro
Lucy Gwanmesia

**Lucy Gwanmesia** (26 Novemba 1941 - 4 Juni 2019) alikuwa jaji na mwanasiasa wa Kamerun. Alihudumu kama mjumbe wa waziri katika ofisi ya rais anayesimamia udhibiti wa jimbo la Kamerun kuanzia 7 Desemba 1997, hadi 27 Aprili 2001.

## Wasifu
Lucy Gwanmesia alizaliwa Novemba 26, 1941, huko Buea, jimbo la Fako, mkoa wa kusini-magharibi mwa Kamerun, na wazazi kutoka Bali.Alipata shahada ya sheria katika Chuo cha Kitaifa cha Utawala na Mahakama mwaka 1970, na baadaye alipata cheti cha uandishi wa maandiko ya kisheria na sheria za kimataifa kutoka Taasisi ya Masomo ya Juu ya Sheria, Chuo Kikuu cha London mwaka 1987. Miaka mitano baadaye, mnamo mwaka 1992, alipata cheti cha haki za binadamu kutoka Chuo Kikuu cha Strasbourg nchini Ufaransa. Lucy Gwanmesia alikuwa mama wa watoto watano.

Alifariki tarehe 4 Juni 2019, mjini Yaoundé akiwa na umri wa miaka 77 baada ya kuugua kwa muda mrefu.

## Kazi 
Katika maisha yake ya kikazi, alishikilia nafasi mbalimbali za uongozi katika mfumo wa mahakama wa Cameroon pamoja na katika nchi nyingine. Alihudumu kama Makamu wa Rais wa Mahakama ya Rufaa ya Kanda ya Kusini-Magharibi huko Buea na Naibu Mkurugenzi wa Udhibiti wa Fani za Kisheria katika Wizara ya Sheria. Aidha, alikuwa mshauri wa Mahakama Kuu kuanzia mwaka 1988.

Kuanzia Desemba 26, 1989 hadi 1994, aliteuliwa kuwa mjumbe mbadala wa Baraza Kuu la Mahakama. Kuanzia 7 Desemba 1997 hadi 27 Aprili 2001, alihudumu kama Waziri Msaidizi katika Ikulu ya Rais akisimamia Ukaguzi wa Juu wa Serikali. Alitumia miaka minne katika nafasi hii kwenye serikali ya Waziri Mkuu Peter Mafany Musonge.

## Marejeo
Jamii:wanasiasa wa Kamerun
Dorothy Miles

**Dorothy "Dot" Miles née Squire** (19 Agosti 1931 – 30 Januari 1993) alikuwa mshairi na mwanaharakati katika jumuiya ya viziwi ya Welisi. Katika maisha yake yote, alitunga mashairi katika lugha ya ishara ya Uingereza, na lugha ya ishara ya Marekani.

## Wasifu
Miles (née Squire) alizaliwa 19 Agosti 1931 huko Holywell, Flintshire, Wales kaskazini, binti wa James na Amy Squire (née Brick).

## Marejeo
Jamii:washairi wa Wales
Keith Abbis

**Keith Douglas Abbis** (alizaliwa 26 Aprili 1932) ni raia wa Uingereza mchezaji wa kandanda la kulipwa katika klabu ya Brighton &  Hove Albion inayoshiriki ligi kuu nchini Uingereza,; alicheza kwenye nafasi ya ushambuliaji. Alifunga magoli matatu akiwa na Brighton, yakiweko yale kwenye ushindi wa 3-2 dhidi ya Middlesbrough mnamo mwezi wa 4 mwaka 1960. Pia alivitumikia vilabu ambavyo sio vya ligi kuu kama Hitchin Town, Chelmsford City, Romford na Brentwood Town.

## Marejeo 
Jamii:wachezaji mpira wa Uingereza
Chino XL

**Derek Keith Barbosa** (alitambulika kwa jina lake la kisanii kama **Chino XL**; 8 Aprili 1974 — 28 Julai 2024) alikuwa rapa na mwigizaji kutoka nchini Marekani. Alikuwa na mashairi ya kina na mtindo wa kucheza na maneno. 

## Maisha ya awali
Chino XL alizaliwa mnamo Aprili 8, 1974, huko The Bronx, New York, Marekani. Ana asili ya Puerto Rico na Kiafrika-Amerika. Jambo ambalo limechangia mtazamo wake wa kipekee na utofauti katika muziki wake. Alikulia katika mji wa East Orange, New Jersey, ambako alianza kupendezwa na muziki wa hip hop akiwa mdogo.

## Kazi ya Muziki
Chino XL alianza kuvutA nadhari ya hadhira ya hip hop mwanzoni mwa miaka ya 1990. Aliingia rasmi katika tasnia ya muziki kupitia mkataba na lebo ya Rick Rubin ya American Recordings. Albamu yake ya kwanza, "Here to Save You All," ilitolewa mwaka 1996 na ilipokelewa vizuri na wakosoaji wa muziki. Ikamfanya apate heshima kama rapa mwenye vipaji vya hali ya juu. Albamu hii ina nyimbo maarufu kama "Kreep" na "No Complex."

### Uandishi na uchezaji wa maneno
Moja ya sifa kuu za Chino XL ni uwezo wake wa kutumia maneno kwa ustadi mkubwa. Anafahamika kwa mistari tata, marejeo ya kitamaduni, na kucheza na maneno kwa ustadi wa hali ya juu. Uandishi wake unahusisha masuala ya kijamii, maisha binafsi, na siasa, huku akitumia lugha ya picha na tamathali za semi kwa njia ya aina yake.

## Diskografia
Baadhi ya albamu za Chino XL:

### Singo zake 
* "No Slow Rollin'" with Art of Origin (1992)
* "Un-Rational" with Art of Origin (1993)
* "Purple Hands in the Air / Dark Night of the Bloodspiller" (1994)
* "Kreep" (1996)
* "No Complex / Waiting to Exhale" (1996)
* "Thousands / Freestyle Rhymes" (1996)
* "Deliver" (1996)
* "Rise / Jesus" (1997)
* "Let 'Em Live" (2000)
* "Last Laugh" (2001) Vs  (1998)
* "What You Got / Let 'Em Live" (2001)
* "Don't Run from Me / Warning" (2006)
* "Poison Pen" (2006)
* "Messiah" (2006)
* "Jump Back" (2007)
* "Lick Shots" with Immortal Technique, Crooked I (2008)
* "Chow Down" with Playalitical (2008)
* "N.I.C.E." (2012)
* "Arm Yourself" with DV Alias Khrist, Sick Jacken, Immortal Technique (2012)
* "Kings" with Big Pun (2012)
* "They Don't Know Nothing" with RKZ (2015)
* "March of the Imperial" with D.CrazE the Destroyer (2016)
* "Under the Bridge" with Rama Duke (2018)
* "Ascending To Mytikas" with Fuzzy Ed (2022)

## Kazi ya uigizaji
Mbali na muziki, Chino XL pia ni mwigizaji na ameonekana katika filamu na vipindi vya televisheni kadhaa. 

## Maisha binafsi
Chino XL alikuwa baba wa watoto wawili na kujihusisha na shughuli mbalimbali za kijamii na hisani.

Kwa ufupi, Chino XL alikuwa msanii mwenye vipaji vingi ambaye amejipatia heshima kubwa kwa uwezo wake wa kutumia maneno na kuandika mashairi ya kina, na ameacha alama kubwa katika tasnia ya muziki wa hip hop.

## Kifo 
Derek Barbosa alifariki akiwa na umri wa miaka 50 mnamo Julai 28, 2024. Sababu ya kifo chake haijulikani.

## Marejeo
## Viungo vya nje 
*Chino XL on Discogs
*Chino XL on ITunes
*
*Chino XL: 'I'd S**t On Shakespeare by Han O'Connor (Allhiphop)

Jamii:Wanamuziki wa Marekani
Liisa Kauppinen

**Liisa Kauppinen** (alizaliwa Nurmo, Ufini, 12 Mei 1939)  ni mwanaharakati wa haki za binadamu wa Ufini  ambaye alipoteza usikivu wake alipokuwa mtoto. 

Baada ya kuhudumu kama mkurugenzi mkuu wa chama cha viziwi cha Finland, mwaka  1995 akawa mwanamke wa kwanza kuteuliwa kuwa Rais wa shirikisho la viziwi ulimwenguni.

## Marejeo 
Jamii:Waliozaliwa 1939
Jamii:Watu walio hai
Jamii:Wanaharakati wa Ufini
Jamii:Wiki4Inclusion Campaign in Tanzania
Alan Hurwitz

[thumb|Rais wa 10 wa [Chuo Kikuu|chuo kikuu cha Gallaudet]]
**Alan Hurwitz** (alizaliwa 17 Septemba 1942) ni mwalimu wa Marekani ambae aliwahi kuwa Rais wa kumi katika chuo kikuu cha Gallaudet kuanzia 2010 hadi 2015. 
Hurwitz ndiye mtu wa kwanza kuzaliwa kiziwi, na Myahudi wa kwanza, katika nafasi hii.

## Marejeo 
Jamii:Waliozaliwa 1942
Jamii:Watu walio hai
Jamii:Wiki4Inclusion Campaign in Tanzania
Robert R. Davila

**Dk. Robert Davila** (alizaliwa 19 Julai 1932) aliwahi kuwa rais wa tisa katika chuo kikuu cha Gallaudet, chuo kikuu pekee duniani ambacho programu na huduma zote zimeundwa mahususi kushughulikia wanafunzi viziwi na wasiosikia.

## Maisha ya awali 
Robert Davila alizaliwa kusini mwa California kwa wazazi wa Mexico-Marekani ambao walifanya kazi katika mashamba na bustani. Akiwa na umri wa miaka kumi na moja, alipata ugonjwa wa uti wa mgongo akawa kiziwi.

## Marejeo 
Jamii:Waliozaliwa 1932
Jamii:Wiki4Inclusion Campaign in Tanzania
Jamii:Watu walio hai
Steve Abbley

**Steve Abbley** (alizaliwa Liverpool, 19 Machi 1957) ni mchezaji wa zamani wa kandanda aliyetumikia maisha yake mengi ya kandanda kwenye ligi za chini, Swindon Town ndiyo timu iliyomtambulisha kama mchezaji wa kulipwa. Kwa sasa ni mwenyekiti wa Cirencester Town.

Stephen George Abbley alianza maisha yake kandanda kwenye ligi ya chini kwenye klabu ya Parks F.C na baadaye alijiunga na Swindon Town akiwa na umri wa miaka 22 mnamo mwezi wa 10 mwaka 1979.

Abbley alikuwa akicheza katika nafasi ya beki wa kulia mda mwingine kama beki wa kushoto. Alipitia kipindi kigumu Hata hivyo, Abbbley alijitahidi kuingia katika kikosi cha kwanza cha Swindon.

Msimu wa kwanza alicheza michezo mitano pekee. Majukumu yalikuja  badae kwenye mchezo waliopoteza 2-0 dhidi ya Blackburn Rovers mwezi wa 3 mwaka 1980.

Alipata ushindi wake wa kwanza 3-0 dhidi ya Gillingham, Abbley na kapteni wa Manchester United Steve Bruce walitolewa kwa kadi nyekundu kwenye mchezo uliokuwa mgumu na wenye upinzani wa hali ya juu.

Msimu wa pili wa Abbley akiwa Swindon alicheza mechi tatu pekee kwenye kikosi cha kwanza.

## Marejeo 
Jamii:wachezaji mpira wa Uingereza
Jamii:Watu walio hai
Jamii:Waliozaliwa 1957
Queen Mbang Essobmadje

**Reine Mbang Essobmadje**, alizaliwa mwaka 1980, ni mhandisi wa mitandao na mawasiliano ya simu na mjasiriamali anayejihusisha na teknolojia za kidijitali. Yeye ni Mfaransa mwenye asili ya Kameruni. Mwanzilishi wa kampuni ya Evolving Consulting, anajulikana kama rejeo katika uwanja wa ushauri wa biashara na TEHAMA barani Afrika. Pia anafahamika kama mwanzilishi mwenza wa Digital Coalition, shirika lisilo la kiserikali linalolenga kueneza uchumi wa kidijitali barani Afrika.

## Marejeo 
Jamii:Wahandisi wa Ufaransa
Jamii:Waliozaliwa 1980
Jamii:Wiki4Inclusion Campaign in Tanzania
Teresa wa Cartagena

**Teresa de Cartagena** (1425 - 1478) alikuwa mwandishi, mtawa na mwanafalsafa wa kidini katika kipindi cha mwisho cha zama za kati huko Kastilia. Cartagena ni mwandishi wa kwanza wa kike katika lugha ya Kihispania na mwanafalsafa wa kidini aliyepoteza uwezo wa kusikia kati ya mwaka 1453 na 1459.

## Marejeo
Jamii:waandishi wa Hispania
Jamii:Wiki4Inclusion Campaign in Tanzania
Under Pressure

"Under Pressure" uliotungwa na kutayarishwa na bendi ya Queen na David Bowie. Wimbo huu uliandikwa kwa pamoja na Freddie Mercury, Brian May, Roger Taylor na John Deacon wote wakiwa wanachama wa bendi ya Queen. Kwa ushirikiano wa pamoja na David Bowie. Ulirekodiwa katika studio ya Mountain Studios huko Montreux, Uswisi—mnamo mwaka 1981.

Wimbo huu ulitolewa kama single mnamo Novemba 1981. Ulikuwa na mafanikio makubwa kwenye chati za muziki. Ulifikia nafasi ya kwanza kwenye chati za muziki nchini Uingereza na nafasi ya 29 kwenye chati za Billboard Hot 100 huko nchini Marekani.

Katika miaka iliyofuata, kipande maarufu cha bassline cha wimbo huu kilikopiwa na msanii Vanilla Ice kwenye wimbo wake "Ice Ice Baby" wa mwaka 1990. Hata hivyo, hakuomba ithibati ya kutumia kipande hicho. Kitu ambacho kilililosababisha mashtaka ya kisheria kutoka kwa Queen na David Bowie. Hatimaye, suala hilo liliamuliwa nje ya mahakama ambapo Vanilla Ice alilazimika kulipa fidia na kutoa ithibati rasmi kwa Queen na David Bowie kama wamiliki wa asili wa kipande hicho.

"Under Pressure" umeendelea kuwa na athari kubwa katika ulimwengu wa muziki na utamaduni wa pop. Ukitumiwa mara nyingi katika filamu, matangazo, na matukio mbalimbali ya kitamaduni. Ni moja ya nyimbo zinazothaminiwa sana katika historia ya muziki, ikiendelea kuvutia mashabiki wapya na wa zamani.
## Viungo vya nje
*Official YouTube videos: 
**Original music video
***Live at Wembley*
***Live at The Bowl*
**At Freddie Mercury Tribute Concert (with Annie Lennox and David Bowie)
* Lyrics of Rah Mix at Queen official website (from *Greatest Hits III*)

Jamii:Nyimbo za Queen
Chuo Kikuu cha Ain Shams

**Chuo Kikuu cha Ain Shams** (Kiarabu: جامعة عين شمس) ni chuo kikuu cha umma kilichopo Cairo, Misri. Kikiwa kimeanzishwa mwaka 1950, chuo kikuu hiki kinatoa elimu katika ngazi za shahada ya kwanza, shahada ya uzamili, na shahada ya uzamivu.

## Historia 
Chuo Kikuu cha Ain Shams kilianzishwa mnamo Julai 1950, ikiwa ni chuo kikuu cha tatu cha umma kisichoegemea upande wowote nchini Misri (vyuo vikuu vya zamani vya Kiislamu kama vile Al-Azhar na taasisi za kibinafsi kama vile Chuo Kikuu cha Marekani huko Cairo ni vya zamani zaidi), kwa jina la Chuo Kikuu cha Ibrahim Pasha. Eneo lake lilikuwa ni jumba la kifalme la zamani, linaloitwa Jumba la Zafarana. Vyuo vikuu viwili vya awali vya aina hii ni Chuo Kikuu cha Cairo (zamani chuo kikuu cha Fuad I) na Chuo Kikuu cha Alexandria (zamani chuo kikuu cha Farouk I). Wakati kilipoanzishwa kwa mara ya kwanza, Chuo Kikuu cha Ain Shams kilikuwa na idadi ya vitivo na taasisi za kitaaluma, ambazo baadaye zilikua kuwa chuo kikuu. Muundo wa kitaaluma wa chuo kikuu unajumuisha vitivo 21 na taasisi moja ya juu pamoja na vituo na vitengo maalum 12.

## Tanbihi
Jamii:vyuo vikuu vya Misri
Jamii:Kairo
Jamii:AWC GWEI
Henrietta Swan Leavitt

**Henrietta Swan Leavitt** (4 Julai 1868 - 12 Desemba 1921 ) alikuwa mwanaastronomia wa Marekani.  Ugunduzi wake wa jinsi ya kupima galaksi za mbali ulisababisha mabadiliko katika kiwango na uelewa wa ukubwa na asili ya ulimwengu. 

## Marejeo
Jamii:wanawake wa Marekani
Jamii:wanaastronomia wa Marekani
Jamii:Wiki4Inclusion Campaign in Tanzania
Ashley Fiolek

**Ashley Fiolek** (alizaliwa 22 Oktoba 1990) ni mchezaji wa zamani wa mbio za motocross na muigizaji wa filamu nchini Marekani. Alishiriki mashindano ya AMA Motocross kutoka mwaka 2008 hadi 2012. Fiolek ni kiziwi ambaye huwasiliana kupitia lugha ya ishara ya Marekani, anajulikana kwa kuwa bingwa wa kitaifa katika mashindano ya AMA kwa wanawake mara nne. 

## Marejeo
Jamii:wachezaji wa Marekani
Jamii:Wiki4Inclusion Campaign in Tanzania
Chuo Kikuu cha Helwan

**Chuo Kikuu cha Helwan** ni chuo kikuu cha umma kilichoko Helwan, Misri, ambacho ni sehemu ya Greater Cairo na kinaenea zaidi ya ekari 350 (hekari 140). Kinajumuisha vitivo 23 na taasisi mbili za juu pamoja na vituo vya utafiti 50.
Faili:جامعة حلوان.jpg|جامعة حلوان

Chuo Kikuu cha Helwan ni mwanachama wa Baraza Kuu la Vyuo Vikuu vya Misri. Ilianzishwa mnamo Julai 26, 1980, kwa Sheria Na. 70 ya 1975 kwenye ardhi yenye ukubwa wa ekari 350. Ni chuo kikuu cha kiserikali cha hivi karibuni zaidi kati ya vyuo vikuu vitatu vikuu vya Cairo.

Hata hivyo, inarudi hadi karne ya 19 wakati wa utawala wa Muhammad Ali wa Misri ambaye alianzisha "Shule ya Uendeshaji." Nyanja za shule hiyo zilikuwa msingi wa taasisi nyingi ambazo zilikuja kuunda Chuo Kikuu cha Helwan baadaye.

Ingawa Chuo Kikuu cha Helwan ni cha hivi karibuni zaidi kati ya vyuo vikuu vikuu vitatu vya kiserikali vya Cairo, kina baadhi ya vyuo vya zamani zaidi sio tu Misri bali pia katika Mashariki ya Kati. Kwa mfano, Chuo cha Sanaa Zilizotumika kilianzishwa mwaka 1839, wakati Chuo cha Sanaa na Elimu ya Sanaa vilianzishwa mwaka 1908 na 1936 mtawalia.

## Tanbihi
Jamii:vyuo vikuu vya Misri
Jamii:Kairo
Jamii:AWC GWEI
Chuo Kikuu cha Mansoura

**Chuo Kikuu cha Mansoura** kilianzishwa mwaka 1972 katika mji wa Mansoura, Misri. Kiko katikati ya Delta ya Nile. Ni mojawapo ya vyuo vikuu vikubwa zaidi nchini Misri na kimechangia sana katika maisha ya kitamaduni na kisayansi huko Mansoura na Misri.thumb|*Gāmaʿat al-Mansoura*

## Historia 
Fakulti ya Tiba ilianzishwa mwaka 1962 kama tawi la Chuo Kikuu cha Cairo. Mnamo 1972, amri ya rais ilitangaza kuanzishwa kwa chuo kikuu hicho kwa jina "Chuo Kikuu cha Delta ya Mashariki". Jina lake lilibadilishwa kuwa Chuo Kikuu cha Mansoura mnamo 1973.

Mnamo 2018, Mansourasaurus, jenasi ya dinosaur wa mimea wa lithostrotian sauropod, iligunduliwa na timu chini ya mwanasayansi wa masalia ya kale wa Chuo Kikuu cha Mansoura, Hesham Sallam, na ilipewa jina kwa heshima ya chuo kikuu hicho.

## Tanbihi
Jamii:vyuo vikuu vya Misri
Jamii:AWC GWEI
Chuo Kikuu cha Marekani Cairo

**Chuo Kikuu cha Marekani mjini Cairo** (AUC; Kiarabu: الجامعة الأمريكية بالقاهرة, kwa Kirumi: al-Jāmi‘a al-’Amrīkiyya bi-l-Qāhira) ni chuo kikuu cha kibinafsi cha utafiti kilichopo New Cairo, Misri. Chuo hiki kinatoa programu za masomo kwa mtindo wa Marekani katika ngazi za shahada ya kwanza, shahada ya pili, na za kitaaluma, pamoja na programu ya elimu endelevu.

Wanafunzi wa AUC wanatoka katika zaidi ya nchi 50. Wanafunzi, walimu wa muda, na wahadhiri wageni wa AUC wanatoka nchi mbalimbali duniani na ni pamoja na wasomi, wataalamu wa biashara, wanadiplomasia, waandishi wa habari, waandishi na wengine kutoka Marekani, Misri, na nchi nyingine.

AUC inashikilia ithibati ya kitaasisi kutoka Tume ya Elimu ya Juu ya Nchi za Kati nchini Marekani na kutoka Mamlaka ya Kitaifa ya Udhamini na Tathmini ya Elimu ya Misri.

## Tanbihi
Jamii:vyuo vikuu vya Misri
Jamii:Kairo
Jamii:AWC GWEI
Chuo Kikuu cha Tanta

**Chuo Kikuu cha Tanta** ni chuo kikuu cha Misri kilichopo katika mji wa Tanta, mkoa wa Al Gharbiyah, Misri. Chuo hiki kiko chini ya usimamizi wa moja kwa moja wa kisayansi wa Wizara ya Elimu ya Juu.

Kilianzishwa kwanza mnamo mwaka wa 1962 kama tawi la Chuo Kikuu cha Alexandria likiwa na kitivo cha Tiba pekee na kisha kikawa chuo kikuu huru kinachoitwa Chuo Kikuu cha Delta ya Kati mnamo mwaka wa 1972. Wakati huo kilikuwa na vitivo vya Tiba, Sayansi, Kilimo, na Elimu. Kisha, jina lake lilibadilishwa na kuwa Chuo Kikuu cha Tanta mnamo mwaka wa 1973. Katika orodha ya mwaka 2023, chuo hiki kilipanda nafasi 54 kutoka mwaka uliopita na kushika nafasi ya 1328 ulimwenguni kati ya vyuo vikuu 2000 vya kimataifa vilivyoshiriki. Chuo kikuu pia kilipanda hadi nafasi ya nane kitaifa badala ya nafasi ya kumi, kati ya vyuo vikuu 20 vya Misri vilivyoshiriki katika orodha hii.
Faili:صورة جامعة طنطا.jpg|Chuo Kikuu Cha Tanta

## Tanbihi
Jamii:vyuo vikuu vya Misri
Jamii:Kairo
Jamii:AWC GWEI
Chuo Kikuu cha Zagazig

thumb|Chuo Kikuu cha Zagazig
**Chuo Kikuu cha Zagazig** (Kiarabu: جامعة الزقازيق) ni chuo kikuu cha umma kilicho katika jiji la Zagazig, Misri.

## Tanbihi
Jamii:vyuo vikuu vya Misri
Jamii:AWC GWEI
Chuo Kikuu cha Minia

**Chuo Kikuu cha Minia** ni chuo kikuu cha umma kilicho katika Minia, Misri. Kilianzishwa mnamo mwaka wa 1976 kwa amri ya Rais Na. (93), kilichotenganishwa kutoka Chuo Kikuu cha Assiut. Kampasi yake iko kaskazini mwa Minia. Nembo yake ni Sanamu ya Nefertiti.

## Tanbihi
Jamii:vyuo vikuu vya Misri
Jamii:AWC GWEI